CELEX: 32015D1204
Language: hu
Date: 2015-07-22 00:00:00
Title: A Bizottság (EU) 2015/1204 végrehajtási határozata (2015. július 22.) az 1528/2007/EK tanácsi rendelet II. melléklete szerinti származási szabályoktól a tonhalfilé vonatkozásában Kenyában fennálló különleges helyzetre figyelemmel való ideiglenes eltérésről

23.7.2015   
            
            
               HU
            
            
               Az Európai Unió Hivatalos Lapja
            
            
               L 195/46
            
         A BIZOTTSÁG (EU) 2015/1204 VÉGREHAJTÁSI HATÁROZATA
   (2015. július 22.)
   az 1528/2007/EK tanácsi rendelet II. melléklete szerinti származási szabályoktól a tonhalfilé vonatkozásában Kenyában fennálló különleges helyzetre figyelemmel való ideiglenes eltérésről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a gazdasági partnerségi megállapodásokat létrehozó vagy azok létrehozásához vezető megállapodásokban meghatározott, az afrikai, karibi és csendes-óceáni államok (AKCS-államok) csoportjának egyes tagjaiból származó termékekre vonatkozó szabályozások alkalmazásáról szóló, 2007. december 20-i 1528/2007/EK tanácsi rendeletre (1) és különösen annak II. melléklete 36. cikke (1) bekezdésének a) pontjára,
   mivel:
   
               (1)
            
            
               A Bizottság 2011. december 19-én elfogadta az 1528/2007/EK rendelet II. melléklete szerinti származási szabályoktól a tonhalfilé vonatkozásában Kenyában fennálló különleges helyzetre figyelemmel való ideiglenes eltérésről szóló 2011/861/EU végrehajtási határozatot (2). A 2013/716/EU bizottsági végrehajtási határozat (3) az ideiglenes eltérés időbeli hatályát 2014. szeptember 30-ig meghosszabbította.
            
         
               (2)
            
            
               2015. február 26-án Kenya a 2015. január 1. és 2015. december 31. közötti időszakra újabb eltérést kért 2 000 tonna tonhalfilé vonatkozásában. Kenya 2015. március 13-án további információkkal egészítette ki kérelmét.
            
         
               (3)
            
            
               A Kenya által szolgáltatott információk szerint még a rendes évszakonkénti változásokhoz képest is szokatlanul alacsony a kifogott származó tonhal mennyisége, ami visszaesést eredményez a tonhalfilé előállításában. Kenya felhívta a figyelmet a kalóztámadásoknak a nyerstonhal-szállítmányokat érintő kockázataira. Ebben a rendkívüli helyzetben Kenya ideiglenesen nem képes eleget tenni az 1528/2007/EK rendelet II. mellékletében előírt származási szabályoknak.
            
         
               (4)
            
            
               A KAK–EU gazdasági partnerségi megállapodáshoz a származási szabályok tárgyában fűzött jegyzőkönyv 40. cikkének (7) bekezdése értelmében a megállapodás hatálybalépésétől vagy ideiglenes alkalmazásától fogva Kenya automatikusan jogosult lesz eltérni a Harmonizált Rendszer szerinti 1604 vtsz. alá tartozó tonhalfilé esetében jelenleg alkalmazandó származási szabályoktól.
            
         
               (5)
            
            
               Az 1528/2007/EK rendelet 4. cikkének (2) bekezdése értelmében a KAK–EU gazdasági partnerségi megállapodásban foglalt szabályok, amelyeknek hatálybalépése vagy ideiglenes alkalmazása 2016-ra várható, elsőbbséget fognak élvezni a rendelet II. mellékletében meghatározott származási szabályokkal szemben. Tekintettel arra, hogy az általános helyzetet – ideértve a KAK–EU gazdasági partnerségi megállapodás állami megerősítését – 2016-ban újraértékelik, az eltérést 2015. december 31-ig kell alkalmazni.
            
         
               (6)
            
            
               Figyelemmel az érintett importra az 1528/2007/EK rendelet II. mellékletében előírt származási szabályoktól való ideiglenes eltérés nem okozna súlyos kárt az érintett meglévő uniós iparágnak, amennyiben bizonyos, a mennyiségekkel, a felügyelettel és az időtartammal kapcsolatos feltételek tiszteletben tartása biztosított.
            
         
               (7)
            
            
               Mindezeknek megfelelően Kenya számára az eltérést 2 000 tonna tonhalfilére, egyéves időtartamra helyénvaló biztosítani.
            
         
               (8)
            
            
               A 2454/93/EGK bizottsági rendelet (4) szabályokat állapít meg a vámkontingensek kezelésére vonatkozóan. E szabályokat kell alkalmazni azon mennyiségek kezelése tekintetében, amelyekre e határozat az eltérést engedélyezi.
            
         
               (9)
            
            
               Az eltérés igénybevételének hatékony ellenőrzése érdekében indokolt megkövetelni a kenyai hatóságoktól, hogy rendszeres jelleggel részletes adatokat szolgáltassanak a Bizottságnak a kibocsátott EUR.1 szállítási bizonyítványokról.
            
         
               (10)
            
            
               A Kenyából származó tonhalfilé Unióba történő rendszeres szállításának és az eltérési kontingens optimális kihasználásának biztosítása, valamint a korábbi eltérés lejártát követő esetleges kereskedelmi fennakadások korlátozása érdekében az új eltérést visszamenőleges hatállyal, 2015. január 1-jétől indokolt biztosítani.
            
         
               (11)
            
            
               Az e határozatban előírt intézkedések összhangban vannak a Vámkódexbizottság véleményével,
            
         ELFOGADTA EZT A HATÁROZATOT:
   1. cikk
   Az 1528/2007/EK rendelet II. mellékletétől eltérve és az említett melléklet 36. cikke (1) bekezdésének a) pontjával összhangban a Harmonizált Rendszer szerinti 0303 vtsz. alá tartozó, nem származó tonhalból előállított, 1604 vtsz. alá tartozó tonhalfilét Kenyából származónak kell tekinteni az e határozatban előírt feltételek mellett.
   2. cikk
   Az 1. cikkben előírt eltérés az e határozat mellékletében meghatározott azon árukra és mennyiségekre alkalmazandó, amelyeket az Unióban történő szabad forgalomba bocsátás céljából 2015. január 1. és 2015. december 31. között Kenya mint származási ország megjelölésével bejelentenek.
   3. cikk
   Az e határozat mellékletében meghatározott mennyiségeket a 2454/93/EGK rendelet 308a., 308b. és 308c. cikkével összhangban kell kezelni.
   4. cikk
   Kenya vámhatóságai kötelesek megtenni az 1. cikkben meghatározott áruk kivitelének mennyiségi ellenőrzése érdekében szükséges intézkedéseket.
   Minden egyes negyedévet követő hónap vége előtt Kenya illetékes hatóságai negyedévenként kimutatást nyújtanak be a Bizottságnak azokról a mennyiségekről, amelyekre e határozat alapján EUR.1 szállítási bizonyítványt bocsátottak ki, továbbá megadják e bizonyítványok sorszámát.
   5. cikk
   Az e határozat alá tartozó áruk vonatkozásában kibocsátott EUR.1 szállítási bizonyítványok 7. rovatába a következő megjegyzést kell tenni:
   
      „Derogation – Commission Implementing Decision (EU) 2015/…”.
   
   6. cikk
   Ez a határozat kihirdetésének napján lép hatályba.
   Ezt a határozatot 2015. január 1-jétől2015. december 31-ig kell alkalmazni.
   
      Kelt Brüsszelben, 2015. július 22-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 348., 2007.12.31., 1. o.
   
   
      (2)  A Bizottság 2011. december 19-i 2011/861/EU végrehajtási határozata az 1528/2007/EK tanácsi rendelet II. melléklete szerinti származási szabályoktól a tonhalfilé vonatkozásában Kenyában fennálló különleges helyzetre figyelemmel való ideiglenes eltérésről (HL L 338., 2011.12.21., 61. o.).
   
      (3)  A Bizottság 2013. december 4-i 2013/716/EU végrehajtási határozata az 1528/2007/EK tanácsi rendelet II. melléklete szerinti származási szabályoktól a tonhalfilé vonatkozásában Kenyában fennálló különleges helyzetre figyelemmel való ideiglenes eltérésről szóló 2011/861/EU végrehajtási határozat módosításáról (HL L 326., 2013.12.6., 45. o.).
   
      (4)  A Bizottság 1993. július 2-i 2454/93/EGK rendelete a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról (HL L 253., 1993.10.11., 1. o.).
   
      MELLÉKLET
      
                  Rendelésszám
               
               
                  KN-kód
               
               
                  Árumegnevezés
               
               
                  Időtartam
               
               
                  Mennyiségek
               
            
                  09.1667
               
               
                  1604 14 36
               
               
                  Tonhalfilé (loin)
               
               
                  2015.1.1-jétől2015.12.31-ig
               
               
                  2 000 tonna